rlitschk/wikidir huggingface dataset:
Hemelingbossel (hoochdüütsch Hemelingbostel) is en lütten Oort in de Gemeen Kutenhult (Samtgemeen Freenbeek) in’n Landkreis Stood, Neddersassen. De Oort höört polietsch al von öllers bi Kutenhult mit bi. Hemelingbossel liggt op de Stoder Geest. Na Oosten hen liggt dat Wiedenbrooksmoor. In’n Süden un Süüdwesten doot de Forsten Stüh un Beverner Holt liggen. De Naveröörd sünd Hogenmoor, Tinst un Tinsterholt in’n Noorden, Eßel in’n Noordoosten, Kutenhult un Soors in’n Oosten, Byhusen in’n Süüdoosten, Bevern in’n Süüdwesten un Heesdörp un Sprakel in’n Westen. In de Franzosentied von 1810 bet 1814 hett de Oort to de Mairie Mulsen in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Vör 1852 weer de Oort in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. Hemelingbossel is evangeelsch-luthersch präägt un höört to dat Kaspel von de Petrus-Kark in Mulsen. För de Kathoolschen is de Hillig-Geist-Kark in Stood tostännig. Von 1968 bet 2003 weer de
Dat Intergovernmental Panel on Climate Change (IPCC, Tüschenstaatlich Utschuss över Klimaveränderung), in dat Düütsche faken as Weltklimarat betekent, wurr in’ November 1988 vun dat Umweltprogramm vun de Vereente Natschonen (UNEP) un de Weltorganisatschoon för Meteorologie (WMO) as tüschenstaatlich Institutschoon in’t Leven ropen, um för politische Entscheedensdräger den Stand vun de wertschaplich Forschung tosommentofaaten. Die „Rechtmäßigkeit der wissenschaftlichen Inhalte“ von IPCC-Berichten erkennen Regierungen durch die Verabschiedung der Zusammenfassung für politische Entscheidungsträger an. De eerste Vörsitter vun den IPCC weer de sweedsch Meteorolooge Bert Bolin. Hööftupgaav vun den de Klimarahmenkonventschoon (UNFCCC) biordneten Utschuss is dat, Risiken vun den vun Minschen veroorsaakt Klimawannel to beoordeelen as ok Vermeidungs- un Anpassungsstrategien tosommentodragen. De Sitt vun dat IPCC-Sekretariat is in Genf (Swiez). De Organisation wurr 2007, gemeensam mit de ehmaligen US-Viezpräsidenten Al Gore, mit den Freedensnobelpries uttekent. Siet 2002 weer de indische Ökonom Rajendra Kumar Pachauri Vörsitter vun den IPCC. Nah de sien Rückträe vör de Tiet in’ Februar 2015 hett de bitherige Viezpräsident Ismail El Gizouli de vörövergahnd Leiden övernommen. De nächste IPCC-Präsident wurrd turnusgemäß in’ Oktober 2015 in en geheimen Afstimmung wählt. Bither hemm Jean-Pascal van Ypersele (Belgien), Thomas Stocker (Swiez), un Chris Field (USA) ankünnigt, sück as Vörsitter to bewerben. In’t Gespräch
Wohlenbekermoor (hoochdüütsch Wohlenbeckermoor) is en lütten Oort in de Gemeen Loomst (Samtgemeen Loomst) in’n Landkreis Cuxhoben, Neddersassen. De Oort höört polietsch al von öllers bi Wohlenbeek mit bi. De Oort liggt in’t Moor an’n Hockmöhlener Möhlenbeek. Na Westen hen slütt sik de Loomster Geest an. De Naveröörd sünd Warstood in’n Noorden, Tegelkamp un Basbeek in’n Noordoosten, de Möhlenreeg in’n Oosten, Bornbarg in’n Süüdoosten, Ihlbeek un Seth in’n Süden, Hockmöhlen un Wohlenbeek in’n Süüdwesten un Heeßel mit Schuppenfeld, Pulvermöhl un Wedelsforth in’n Noordwesten. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Loomst binnen dat Amt Bremervöör tohöört un von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Bet to de Gemeenreform in Neddersassen an’n 1. Juli 1972 weer Wohlenbeek en egen Gemeen un is denn Deel von de Gemeen Loomst worrn. Wohlenbekermoor is evangeelsch-luthersch präägt un höört to dat Kaspel
De Tegelkamp (hoochdüütsch Ziegelkamp) is en lütten Oort in de Gemeen Hemmoor (Samtgemeen Hemmoor) in’n Landkreis Cuxhoben, Neddersassen. De Oort höört polietsch al von öllers bi Basbeek mit bi un is vondaag kumplett mit Basbeek un Warstood tohoopwussen. De Tegelkamp liggt op’n Rand von de Loomster Geest hen na dat Randmoor von de Maschen von de Oost. In’n Süden von’n Oort flütt de Heeßler Möhlenbeek langs. De Naveröörd sünd Basbeek in’n Noordoosten, de Möhlenreeg in’n Süüdoosten, Wohlenbekermoor in’n Süden, Wohlenbeek in’n Süüdwesten, Heeßel mit Schuppenfeld, Pulvermöhl un Wedelsforth in’n Westen un Warstood in’n Noordwesten. 1913 hett de Firma Tonlager Tegelkamp anfungen, op’n Tegelkamp op 13 Hektar Toon aftoboon un en Tegelwark opboot. Dit Wark is denn in de Johren 1960 dichtmaakt worrn. De Oort hett vör 1859 to de Böörd Loomst binnen dat Amt Bremervöör tohöört un von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Tegelkamp is evangeelsch-luthersch präägt un höört to dat Kaspel von de Michael-Kark in Basbeek. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in
Tegelkamp betekent Tegelkamp, Oort in de Gemeen Hemmoor in’n Landkreis Cuxhoben, Neddersassen, Tegelkamp, Oort in de Gemeen Buxthu in’n Landkreis Stood, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Susanna Driano (* 28. Mai 1957 in Seattle, Washington, USA) is en ehmalige italieensch Ieskunstlöperin, de in't Eenzel antreeden is. Driano wurr in den USA boren, leep aber för Italien, dat Heimatland vun hör Öllern. Van 1975 bit 1980 wurr se italiaensch Meesterin. In den sülvigen Tietruum hett se ok an Ieskunstloop-Europameesterschapen und -Weltmeesterschapen deelnommen. Dorbi wunn se bi de Europameesterschapen 1977 in Helsinki un 1980 in Göteborg jewiels de Bronzemedaille achter Anett Pötzsch ut de DDR un Dagmar Lurz ut de Bundsrepubliek Düütschland. Hör eenzig Weltmeesterschapsmedaille wunn se 1978 in Ottawa, as se achter Pötzsch un de US-Amerikanerin Linda Fratianne Dart wurr. Dat weer de eerste Medaille för Italien bi de Daamenkonkurrenz bi Ieskunstloopweltmeesterschapen. Driano repräsenteer Italien bi twee Olympisch Winterspelen. 1976 in Innsbruck keem se dorbi up den söbenten Platz un 1980 in Lake Placid wurr se Achte. Susanna Driano in de Datenbank vun Sportsreference.com (engelsch)
Westerbeek (hoochdüütsch Westerbeck) is en lütten Oort in de Gemeen Eversdörp (Samtgemeen Geestborn) in’n Landkreis Rodenborg, Neddersassen. De Oort höört polietsch al von öllers bi Eversdörp mit bi. Westerbeek liggt an’n Rand von de Geest hen na de Moorrebeden in’n Süüdwesten un Noordwesten. An’n Oort langs flütt de Westerbeek, de en Stück in’n Noorden in de Meh münnt. De Naveröörd sünd Doornsood in’n Noorden, Alfs in’n Noordoosten, Eversdörp in’n Oosten, Örel in’n Süden un Nee Eversdörp in’n Westen. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Bremervöör tohöört. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. Westerbeek is evangeelsch-luthersch präägt un höört to dat Kaspel von de Kark in Örel. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Dör Westerbeek löppt de Landsstraat 119, de in’n Noordwesten över Grotenhain un Meckelst
Magdalena Neuner (* 9. Februar 1987 in Garmisch-Partenkirchen, börgerlich Magdalena Holzer) is en ehmalge düütsche Biathletin. Tüschen hör Debüt in' Weltcup 2006 un dat Karriereenn' 2012 hett Magdalena Neuner 34 Eenzelrennen in' Biathlon-Weltcup, dreemal den Gesamtweltcup un söben Disziplinenweltcups wunnen. Mit all tosommen 63 Podiumsplatzeeren hörrt se to de spoodriekst Sportlerinnen in de Historie vun den Weltcup. Bi Biathlon-Weltmeesterschapen is se mit twalf Goldmedaillen Rekordtiteldrägerin un stunn insgesamt 17 Mal up dat Podium. 2010 wurr se bi de Olympisch Winterspelen in Vancouver Düppelolympiasiegerin un eenmal Tweete. Neuner gull wiels hör Karriere as en vun de Langlöperinen in' Biathlonsport. För hör Leistungen wurr se 2007, 2011 un 2012 as Sportlerin vun dat Johr uttekent. Magdalena Neuner is dat tweetöldste vun veer Kinner vun den Bankangestellten Paul Neuner un sien Ehfru Margit. De wietvertwiegt Familie leevt in Wallgau, en oberbayerisch Gemeend vun den Landkreis Garmisch-Partenkirchen in dat Bövere Isardal mit etwa 1400 Einwohnern. 1991 pusseer Magdalena för Fotos in en Warfprospekt vun den örtlichen Frömdenverkehrsverband, as de Tourismus nah de düütsch Weddervereenigen ok in dat Werdenfelser Land tonehm. De vörherrschen Konfession in süddüütsch Regionen entsprekend, is Neuner in en dör den kathoolsch Glooven präägt Umfeld upwussen. De Karkenbesöök an' Weekenenn' stunnen ebenso
Johannes Joachin Heinrich Paulsen (* 18. März 1847 in Witthaav; † 27. Juli 1916 in Kropp) was en plattdüütschen Paster. He översett dat Niege Testament in siene holstener Mundoord. Düsse Bibel was wal de eerste niege Översetten van’t Niege Testament, siet dat Enne van de plattdüütschen Bibeldruck in’n 17. Johrhunnert.. He was ok de Grünner van’e Kropper Anstalten, wat vandge dat Diakoniewerk Kropp is. Johannes Paulsen worde den 18. März 1847 in Witthaav in’n Kreis Stormarn, as de Suhne van en Lehrer, boren. In Altno ging he up’t Gymanasium un studeer van 1766 an af an de Universität Kiel Theologie, läter in Berlin un Tübingen. Paulsen werrt denn Adjunkt un in’n Johre 1870 in Dom van Sleswig ordineert. As Paulsen 23 Johren oold was stund he as Prädikant up’e Kanzel van de Kropper Kark. Nu was he de Adjunkt van sien Vörgängers Paster Hansen. Vanwegen dat Paulsen och nich 25 Johren oold was kunn he egens noch nich Paster werrn. Liekers kreeg he van de Minister Heinrich von Mühler de Verlööf för sien Wiehe to en Preester. Paulsen höll Predigten up Plattdüütsch. He grünn ok den Kropper Kirchlichen Anzeiger, wo ok jümmers in’r Rubrik Plattdütsche Togav wat up Mundoord binnen
Dit Woort hett noch annere Bedüden: kiek dorför ünner Kelvin (Mehrdüdig Begreep). Kelvin is de SI-Basiseenheit för de Temperatur, de vör allen in de Physik bruukt warrt. Dat Teken vör Kelvin is K. In Düütschland un Österriek is dat Kelvin ok de vörschreven Eenheit blang dat °C (Grad Celsius). Bi Kelvin is dat siet 1968 nich mehr in de Mood dat Grad dorbi to seggen, dat heet eenfach blots Kelvin. De Naam kummt von den ingelschen Physiker William Thomson, de later ok Lord Kelvin nöömt wür. De Indeelung von de Skala is jüst as bi dat Grad Celsius, so dat de Ünnerscheed von 1 °C ok genau 1 Kelvin Ünnerscheed bedüürt. Ümreken kann man dat ganz eenfach: TK = T°C + 273,15 (dat heet: 0 °C sünd 273,15 K) oder annersrüm: T°C = TK - 273,15 (dat heet: 0 K sünd -273,15 °C) In de nafolgend Tabellen sünd aver ok de Ümreken to all de annern Skalen weddergeven. * De Angaven för de Fahrenheit-Skala beschrievt de Definitschoon as se vundaag gellt. Na de oorsprünglichen Definitschoon dör Fahrenheit weer de Temperatur vun en Küllmischen vun Ies, Water un Salmiak oder Seesolt (−17,8 °C = 0 °F) un de „Lieftemperatur vun’n gesunnen
Raphaël Poirée (* 9. August 1974 in Rives, Département Isère, Frankriek) is en ehmalger franzöösch Biathlet. De internatschonale Biathlon-Karriere vun Raphaël Poirée fung 1994 mit den Gewinn vun twee Junioren-Weltmeestertiteln an. In’ Biathlon-Weltcup is he eerstmals in de Saison 1995/96 nennenswert uptreeden, as he an dat Saisonenn’ Platz 17 in’ Gesamtweltcup belegg. Sien eerst Weltcupsieg hett Poirée in de Saison 1997/98 an’ 8. Januar 1998 bi den Sprint in Ruhpolding schafft, mit den fievten Platz in’ Gesamtweltcup reck Poirée ok sien eerste Top-10-Platzeeren. In’ März 1998 wunn he ok sien eerst Medaille bi Weltmeesterschaften, bi dat Verfolgungsrennen in dat sloweensch Pokljuka wunn he de Bronzemedaille achter Wladimir Dratschow un Ole Einar Bjørndalen. In de dorupfolgen Saison belegg he as in de Vörsaison Platz fiev in’ Gesamtweltcup. Mit Anfang vun de Saison 1999/00 fungen de Johren an, in de sück Poirée to en vun de domineeren Athleten vun den Biathlonsports entwickeln dee. Dree Mal in Reeg wunn he den Gesamtweltcup un wurr so to en düersam Konkurrenten vun den Norweger Ole Einar Bjørndalen. Ok bi Weltmeesterschapen weer Poirée mehrfack spoodriek: In de Johren 2000 bit 2002 wunn he dree Mal nahnanner den Weltmeestertitel in’ Massenstart, wat hüm ok den faken ziteerten
Georg Friedrich Carl von Pufendorf (* in Beers; † 17. Februar 1852 in Hannover) weer en düütschen Verwaltungsbeamten. Von Pufendorf is as Söhn von’n Hauptmann Friedrich von Pufendorf in Beers boren. Er hett sik an’n 28. April 1806 an de Universität Göttingen inschreven un dor bet September 1809 Juristeree studeert. He weer Maat von de Landsmannschop Hannovera, de vör’n 18. Januar 1809 heemlich bestahn hett, un an’n 18. Januar 1809 Mitgrünner von dat Corps Hannovera. An’t Enn von’n August 1809 weer he na de Gendarmen-Affäär Mitünnerteekner von de „Verrufsliste“ un hett de Universität verlaten. Na dat Studium is Pufendorf in’n hannöverschen Verwaltungsdeenst gahn. He harr von 1818 af an as Amtssassesser kommissarsch dat Leid över de Ämter Stotel un Vieland. 1821 weer he Amtsassesser bi dat Amt Rodenborg un is 1822 in dat Amt Ostroe wesselt. 1826 is he tosätzlich Hoffraad in Celle worrn. Von 1840 bet to sien Dood 1852 weer he Amtmann von dat Amt Zeven. Dor hett he 1850 den Rang von en Oberamtmann kregen. He hett an’n 4. Mai 1823 in Hannover Sophie Elisabeth Albers freet. De beiden harrn keen Kinner. Heinrich F. Curschmann: Blaubuch des Corps Hannovera zu Göttingen. Band 1: 1809-1899. Göttingen 2002, Nr.
Düsse Artikel is över de plattduitsken Bibelöversetten öhre Historie van’r middelsassischen Tied bet to den neddersassischen Bibeln vandagen. Ene heel belangrieke Översetten, os auk en wichtiget Stück van’r plattduitsken Schrieverüjje, is de Reformater Johannes Bugenhagen Pommeranus siene Översetten van’r Lutherbibel. De Bugenhagenbibel, auk Lübecker Bibel nöömt, was de auk Grundlage för de eersten Bibelöversetten in de skandinaavsken Sproken. Vördem gaff et öwwer auk ol schrieven un druckt Överdrägen van’r Bibel up Middelsassisch. Man düsse Översetten hadden nich, os Luther siene Bibel, den hebrääschen un greekschen Tekst to Grundlage, man wöörn Överdrägen van’r latiensken Vulgata. Eun van den eersten Översetten van’r Bibel up middelsasisch kamm üm un bi 1478 in Köln riut un was en Översetten van den latiensken Tekst. In den Johren 1533/34 kamm Bugenhagen siene bekennte Lübecker Bibel riut. Van düsse Bibel gaff dat mehrere Uplagen un seu worchte auk bet to’n Beginn van’n 17. Johrhunnert jümmers wedder nüjje upleggt un druckt. De letste komplete Bibel in middelsassische Sproke worchte wall, wieldess den Dörtigjöhrigen Krieg, in’n Johre 1623 unner de Luie bröcht. Dor met was et nich sobutz to Enne met’r plattduitsken Sproke in’r Kerken, man liekers was eerst in’n Johr 1885 Johannes Paulsen sien Överdrägen van’n Nüjjen Testament
Franz August Robert von Fumetti (* 27. November 1823 in Esens; † 14. Juni 1891 in Minnen) weer en düütschen Verwaltungsbeamten. Von Fumetti is 1823 as Söhn von Catharine, borene Diggles (18. Mai 1802–4. Juni 1876), un Johannes Justinus von Fumetti (17. Februar 1790–21. Oktober 1861) boren. Sien Broder weer Bernhard von Fumetti. He hett Juristeree studeert un is na dat Studium in’n hannöverschen Verwaltungsdeenst gahn. 1846 weer he Auditer bi dat Amt Northeim, 1849 Amtsassesser bi dat Amt Hardenberg, 1856 bi dat Amt Quokenbrügge, 1860 bi dat Amt Auerk un 1865 Amtmann in dat Amt Wenngessen. Kort later is he as Amtmann in dat Amt Calenberg wesselt. Nadem Prüßen 1867 Hannover annekteert hett, is he 1867 bet 1868 Amtshauptmann von dat Amt Zeven ween. 1869 is he Regerungsraad bi’n Regerungsbezirk Koblenz worrn un 1878 as Oberregerungsraad na’n Regerungsbezirk Minnen wesselt. Dor is he bet to sien Rohstand an’n 30. Juni 1887 bleven. He hett 1860 Elise Wilhelmine Gerding (9. September 1833–21. Juni 1923) freet. De beiden harrn ünner annern de Kinner Johanne Justine Emilie Julie (10. März 1861–14. September 1876) un Julius Franz August (5. März 1866–April 1936). Genealogisches Handbuch des Adels. C. A. Starke., 1958, Sied 164 Westfälische
De Baukemer-Junge is een Ingeborener Kerl van Baukem. Ob jong oder oll speelt ken Rolle. Baukemer-Junge is und blift man, wo man sik nu grad befind. Baukemer-Jungens zihn oog in Baukem op das Maiobendfest. Do wird dann im Hapener-Forst een Baum geplant, ower blot von de Jonggeselle. Dat Baukemer-Jungen-Lied wird dabei gesonge.
Caspar Christian Friedrich Friedrichs (* 17. Dezember 1787 in Ilmenau; † 11. Februar 1849 in Veern) weer en düütschen Verwaltungsbeamten. Friedrichs weer de Söhn von Melusine, borene Niemeyer (1764–1842), un den Oberamtmann Christian Friedrichs. He weer von’n 4. Mai 1803 af an op de Landsschool Pforta un hett sik an’n 18. April 1807 an de Universität Göttingen inschreven un dor bet 1809 Juristeree studeert. He weer Maat von de Landsmannschop Hannovera, de vör’n 18. Januar 1809 heemlich bestahn hett, un an’n 18. Januar 1809 Mitgrünner von dat Corps Hannovera. Na dat Studium güng he in’n hannöverschen Verwaltungsdeenst. He weer eerst Amtsauditer un denn Amtsassesser in dat Amt Polle. 1825 bet 1836 weer he Amtsassesser in dat Amt Harsfeld un denn von 1836 bet 1849 Amtmann von dat Amt Leh. 1842 hett Friedrichs en Riddergood in Sie’enborg köfft. Dor is he to’n Deputeerten von de Stännversammlung von de Graafschoppen Heien un Deefholt wählt worrn. Friedrichs hett Christiane Antoinette Schrewe freet, de Dochter von’n Goodsbesitter Justus Friedrich Schrewe in Sie’enborg. De beiden harrn een Söhn un dree Döchter. Heinrich F. Curschmann: Blaubuch des Corps Hannovera zu Göttingen. Band 1: 1809-1899. Göttingen 2002, Nr. 9 Normdaten: GND: 1112959874 (OGND, AKS) | VIAF: 5608147373425841580007
Ernst Ludwig Theodor C. von der Osten (* 26. Juni 1814 in Stood; † 13. April 1897 in Bruunswiek) weer en düütschen Verwaltungsbeamten. Von der Osten is 1814 as Söhn von Friedrich Ludwig von der Osten (1741–1783) in Stood boren. He weer Kamerraad in Winsen, von 1857 bet 1868 Amtmann (1867 Amtshauptmann) von dat Amt Winsen un von 1868 bet 1884 Amtshauptmann von dat Amt Horborg un tosätzlich Kreishauptmann von’n Kreis Horborg. Ok mit dat Leid över dat Strandamt Horborg un de Polizeidirekschoon Horborg weer he beopdragt. Von der Osten hett an’n 30. Juni 1859 in Elze Adelaide Bock von Wülfingen (23. Juli 1834–31. Dezember 1874) freet. De beiden harrn de Kinner Emil Georg Friedrich (1860–1938), Klothilde Luise Auguste Sophie (1862–1940), Victor Karl Adolf (17. April 1865–23. September 1932) un Wilhelm Kurt Berthold (1874–1914). Handbuch über den Königlich Preussischen Hof und Staat. 1880, Sied 600 Handbuch für die Provinz Hannover 1870. 1870, Sied 167
Ahoff (hoochdüütsch Ahof) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Wiersdörp mit bi. An’n Ahoff langs flütt de Röhrsbeek, de in’n Noordoosten in de Oost münnt. De Naveröörd sünd Adiek in’n Noorden, Oosterheeßel in’n Noordoosten, Weertzen un Freyersen in’n Oosten, Rüspel in’n Süüdoosten, Frankenbossel in’n Süden, Wiersdörp in’n Westen un Heeßel in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. Ahoff is evangeelsch-luthersch präägt un höört to dat Kaspel von de Viti-Kark in Heeßel. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. An Ahoff langs löppt de Landsstraat 142, de in’n Westen na Zeven an de Bundsstraat 71 ran geiht un in’n Süüdoosten na
Adiek (hoochdüütsch Adiek) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Wiersdörp mit bi. An’n Hoff Adiek langs flütt de Röhrsbeek, de in’n Noordoosten in de Oost münnt. De Naveröörd sünd Oosterheeßel in’n Noordoosten, Weertzen in’n Oosten, Ahoff un Frankenbossel in’n Süden, Wiersdörp in’n Westen un Heeßel in’n Noordwesten. Adiek keem an’n 11. November 1105 as Adiga toeerst in de Oorkunnen vör, nadem Graaf Dierk III. von Katelnborg von sien Vader Land in Adiek arvt harr un bi dat Stiften von dat Klooster Katelnborg dissen Besitt dat Klooster mitgeven hett. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. Adiek is evangeelsch-luthersch präägt un höört to dat Kaspel von de Viti-Kark in Heeßel. För de Kathoolschen is de Christ-König-Kark in Zeven
Wens (hoochdüütsch Wense) is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. To Wens höört von öllers ok de lüttjen Öörd Bohnst, Sellhoop, Stuhenfieren un Viehbrook mit to. In’n Westen von Wens flütt de Fallohbeek langs, de in’n Noordwesten in de Twiest münnt. De Naveröörd sünd Viehbrook un Winnerswohl in’n Noorden, Stuhenfieren un Ottendörp in’n Noordoosten, Wangersen in’n Oosten, Steddörp in’n Süüdoosten, Sellhoop un Bötzen in’n Süden, Bohnst, Heeßel, Meinst un Tzassenholt in’n Süüdwesten un Annerlingen un Grafel in’n Noordwesten. In de Feldmark von Wens sünd 44 Hünengräver nawiest, de wohrschienlich ut de Bronztied (1700–1100 v. Chr.) stammen doot. In’n Eersten Weltkrieg sünd acht Soldaten ut Wens fullen oder vermisst un in’n Tweten Weltkrieg 24. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Gemeen Wens is an’n 1.
Flassbarg (hoochdüütsch Flachsberg) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Steddörp mit bi. Flassbarg liggt an’n Knüllbeek, güntsied de Steed, an de de Sellhorner Beek in’n Knüllbeek münnt. De Naveröörd sünd Steddörp in’n Noordoosten, Sellhorn in’n Oosten, Bötzenbossel in’n Süden, Bötzen in’n Süüdwesten un Sellhoop un Wens in’n Noordwesten. De Hoff op’n Flassbarg weer fröher en Narichteree, dat heet, dat dor en Schinner arbeidt hett. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. Flassbarg höört von öllers to Steddörp. De Gemeen Steddörp is mit de Gemeenreform in Neddersassen an’n 1. März 1974 Deel von de Gemeen Heeßel worrn, de to de Samtgemeen Zeven höört. Flassbarg is evangeelsch-luthersch präägt un höört to dat Kaspel von de Viti-Kark in Heeßel. För